CELEX: 62012FN0093
Language: el
Date: 2012-09-06 00:00:00
Title: Υπόθεση F-93/12: Προσφυγή-αγωγή της 6ης Σεπτεμβρίου 2012 — ΖΖ κατά Επιτροπής

10.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 343/23
            
         Προσφυγή-αγωγή της 6ης Σεπτεμβρίου 2012 — ΖΖ κατά Επιτροπής
   (Υπόθεση F-93/12)
   2012/C 343/39
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωπος: Μ.-A. Lucas, δικηγόρος)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως με την οποία δεν ανανεώθηκε η σύμβαση συμβασιούχου υπαλλήλου του προσφεύγοντος-ενάγοντος.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Διευθύντριας του OIL (Γραφείου Υποδομής και Τεχνικής Υποστήριξης Λουξεμβούργου), της 1ης Δεκεμβρίου 2011, περί μη ανανεώσεως της απασχόλησης του προσφεύγοντος-ενάγοντος, η οποία έληξε επομένως στις 15 Ιανουαρίου 2012·
            
         
               —
            
            
               να ακυρώσει, κατά το μέτρο που είναι αναγκαίο, την απόφαση που επιβεβαιώνει την ανωτέρω απόφαση, η οποία προκύπτει από την επιστολή της Διευθύντριας, της 6ης Φεβρουαρίου 2012·
            
         
               —
            
            
               να υποχρεώσει την Επιτροπή να του καταβάλει, προς αποκατάσταση της ζημίας που υπέστη στη σταδιοδρομία του από τις 15 Ιανουαρίου έως τις 30 Ιουνίου 2012, ποσό που αντιστοιχεί στη διαφορά μεταξύ των αποδοχών που θα είχε λάβει στο OIL και του καθαρού επιδόματος ανεργίας που έλαβε, το οποίο υπολογίζεται προσωρινώς στα 11 309 ευρώ, και να καταβάλει για λογαριασμό του στο κοινοτικό συνταξιοδοτικό σύστημα τις εισφορές που αντιστοιχούν στις αποδοχές που έπρεπε να έχει λάβει·
            
         
               —
            
            
               να διατάξει την ανανέωση για αόριστο χρόνο της συμβάσεως του προσφεύγοντος-ενάγοντος στο OIL, αρχής γενομένης από την ημερομηνία λήξεως της παρούσας απασχόλησής του·
            
         
               —
            
            
               επικουρικώς, να υποχρεώσει την Επιτροπή να του καταβάλει, προς αποκατάσταση της ζημίας που θα υφίστατο διαφορετικά στη σταδιοδρομία του από την ημερομηνία αυτή, τη διαφορά μεταξύ των αποδοχών που θα είχε λάβει και των συνταξιοδοτικών δικαιωμάτων που θα είχε αποκτήσει εάν η απασχόλησή του στο OIL είχε ανανεωθεί για αόριστο χρόνο και των αποδοχών ή άλλων αντ’ αυτών εισοδημάτων και της συντάξεως που θα μπορούσε άλλως να λάβει·
            
         
               —
            
            
               να υποχρεώσει την Επιτροπή να του καταβάλει, προς ικανοποίηση της ηθικής βλάβης που προκλήθηκε από τη μη ανανέωση της απασχόλησής του στο OIL, το ποσό των 5 000 ευρώ·
            
         
               —
            
            
               να υποχρεώσει την Επιτροπή να του καταβάλει, προς ικανοποίηση της ηθικής βλάβης που του προκάλεσε ο παράνομος χαρακτήρας της εκθέσεως αξιολογήσεώς του για το 2010, το ποσό των 5 000 ευρώ·
            
         
               —
            
            
               να καταδικάσει την Επιτροπή στα δικαστικά έξοδα.